**Tampereen Ilves** pelasi **kaudella 1951–52** jääkiekon SM-sarjassa ja voitti yhdeksännen Suomen mestaruutensa.

SM-sarjassa jatkettiin edellisellä kaudella käyttöön otetulla järjestelmällä. Sarjasta olivat pudonneet tamperelaiset TPV ja TK-V ja tilalle nousivat Turun Pyrkivä ja Hämeenlinnan Pallokerho. Suomi osallistui helmikuussa 1952 ensimmäistä kertaa talviolympialaisten jääkiekkoon, ja tästä syystä SM-sarjassa pelattiin vain yksi kierros; ohjelmassa oli siis neljä runkosarjaottelua kullekin joukkueelle. Myös leuto talvi on mainittu syynä tynkäsarjalle.

Ilves pelasi kotiottelunsa Koulukadun kentällä. Joukkueen valmentajana toimi Risto Lindroos, jolle tämä oli kymmenes ja toiseksi viimeinen valmennuskausi Ilveksessä. Kapteeniksi nimettiin ensimmäiselle kaudelleen Aarne Honkavaara. Honkavaara oli jälleen, jo seitsemäntenä perättäisenä kautena, joukkueensa paras pistemies ja voitti kolmannen perättäisen kerran SM-sarjan pistepörssin.

Ilveksen joukkue ei tällekään kaudelle kokenut kovin merkittäviä muutoksia. Edelliskausien tähtihyökkääjä Kalle Havulinna piti välivuoden ja pitkäaikainen maalivahti Juhani Linkosuo lopetti uransa, mutta muut runkopelaajat pysyivät joukkueessa. Puolustuksessa debytoi Erkki Koiso, joka sittemmin pelasi Ilveksessä 10 kautta ja valmensi kaksi, ja hyökkäykseen liittyivät niin ikään pitkät uransa aloittaneet Räshid Hakimsan ja Heikki J. Salminen.

Runkosarja
----------


| Seura | O | V | T | H | TM | PM | P |
| --- | --- | --- | --- | --- | --- | --- | --- |
| Lohko A |
| Ilves | 4 | 4 | 0 | 0 | 27 | 13 | 8 |
| HJK | 4 | 2 | 0 | 2 | 17 | 15 | 4 |
| HIFK | 4 | 2 | 0 | 2 | 15 | 13 | 4 |
| TBK | 4 | 1 | 0 | 3 | 18 | 20 | 2 |
| Pyrkivä | 4 | 1 | 0 | 3 | 5 | 21 | 2 |
| Lohko B |
| HPK | 4 | 4 | 0 | 0 | 23 | 3 | 8 |
| Tarmo | 4 | 3 | 0 | 1 | 32 | 8 | 6 |
| Lukko | 4 | 1 | 1 | 2 | 14 | 25 | 3 |
| KIF | 4 | 1 | 0 | 3 | 10 | 14 | 2 |
| K-Kissat | 4 | 0 | 1 | 3 | 8 | 37 | 1 |

| Ilves runkosarjassa |
| --- |
| 20.1. | Ilves–Pyrkivä | 7–0 |
| 22.1. | HIFK–Ilves | 5–6 |
| 24.1. | Ilves–TBK | 6–4 |
| 27.1. | HJK–Ilves | 4–8 |

Edellisen kauden tapaan Ilves voitti runkosarjalohkonsa puhtaalla pelillä, mutta ottelut olivat sarjanousija Pyrkivää vastaan käytyä peliä lukuun ottamatta huomattavasti tasaväkisempiä. Ilves ei myöskään tilastojen valossa ollut sarjan paras joukkue, vaan B-lohkon samoin ilman pistemenetyksiä voittaneen toisen sarjanousijan HPK:n maaliero oli huomattavasti parempi.

Ilveksen kahdessa kotiottelussa kävi yhteensä 3000 katsojaa, keskimäärin siis 1500.

Loppuottelut
------------

Huolimatta HPK:n paremmasta menestyksestä runkosarjassa Ilves voitti molemmat loppuottelut. 3. helmikuuta Hämeenlinnassa pelatussa ensimmäisessä ottelussa Ilves oli parempi maalein 1–6 ja toisessa kohtaamisessa 9. päivänä Tampereella 4–3. Näin Ilves oli kolmannen kerran perättäin Suomen mestari.

Joukkue
-------

|  |
| --- |
| Maalivahdit |
| Pelaaja | Syntynyt | O | PO | M | S | P | RM |
| Pekka Myllylä | 07.07.1932 Tampere Suomi | 6 | 6 | 0 | 0 | 0 | 0 |
| Kenttäpelaajat |

| Pelaaja | Syntynyt | PP | O | M | S | P | RM |
| --- | --- | --- | --- | --- | --- | --- | --- |
| Pentti Isotalo | 17.03.1927 Tampere Suomi | p | 6 | 0 | 0 | 0 | 0 |
| Ossi Kauppi | 19.04.1929 Tampere Suomi | p | 6 | 2 | 0 | 2 | 4 |
| Erkki Koiso | 13.04.1934 Tampere Suomi | p | 4 | 0 | 0 | 0 | 0 |
| Jukka Wuolio | 05.03.1927 Tampere Suomi | p | 5 | 3 | 1 | 4 | 4 |
| Yrjö Hakala | 20.04.1932 Tampere Suomi | h | 6 | 8 | 3 | 11 | 6 |
| Räshid Hakimsan | 05.04.1934 Tampere Suomi | h | 3 | 0 | 0 | 0 | 0 |
| Aarne Honkavaara | 07.06.1924 Tampere Suomi | h | 5 | 10 | 4 | 14 | 2 |
| Osmo Huhti | 19.05.1921 Tampere Suomi | h | 6 | 4 | 2 | 6 | 0 |
| Kauko Mäkinen | 20.07.1927 Tampere Suomi | h | 6 | 1 | 1 | 2 | 2 |
| Reino Mäkinen | 03.02.1932 Tampere Suomi | h | 6 | 0 | 1 | 1 | 2 |
| Lotfi Nasib | 13.05.1926 Kotka Suomi | h | 5 | 2 | 1 | 2 | 4 |
| Eero Saari | 18.09.1928 Tampere Suomi | h | 6 | 6 | 5 | 11 | 2 |
| Heikki J. Salminen | 25.08.1933 Tampere Suomi | h | 5 | 1 | 0 | 1 | 2 |

A-nuoret
--------

Yhden mitalittoman kauden jälkeen Ilveksen A-nuoret voittivat vuonna 1952 kuudennen Suomen mestaruutensa.

Lähteet
-------

* Ilves.com: Kausi 1951–52 (Arkistoitu – Internet Archive)
* Ilves.com: Kapteenit (Arkistoitu – Internet Archive)
* Ilves.com: Valmentajat kautta aikojen (Arkistoitu – Internet Archive)
* Ilves.com: Ilveksen kotiotteluiden yleisömäärät (Arkistoitu – Internet Archive)

### Viitteet

1. ↑  Aarne Honkavaara & al.: *Pelimiehiä, tulisieluja. Tampereen Ilves 50 vuotta*, s. 41, 63. Ilves ry, 1981. ISBN 951-99323-7-2.
2. ↑  Mitalistit *Finhockey.fi*. Suomen Jääkiekkoliitto.  Arkistoitu 26.2.2008. Viitattu 31.7.2008.